open-index/open-wikipedia-markdown huggingface dataset:
Sua Cara

"**Sua Cara**" (בעברית: "**הפנים שלך**") הוא סינגל של הרכב המוזיקה האלקטרונית האמריקאי מייג'ור לייזר, בשיתוף הזמרות הברזילאיות אניטה ופבלו ויטאר.

השיר יצא לאור ב-30 ביולי 2017, תחת חסותן של חברות התקליטים מאד דיסנט ומוזיקת בגלל, כסינגל השני מתוך המיני-אלבום הרביעי שלהם, Know No Better.

במצעדים זכה השיר להצלחה מתונה כאשר נכנס בשיאו היישר אל המקום ה-49 במצעד הברזילאי.

## וידאו קליפ
הווידאו קליפ שיצא לסינגל זכה להצלחה עולמית, וביומו הראשון ביוטיוב מונה הצפיות שלו עמד על למעלה מ-25 מיליון צפיות. דבר אשר הופך אותו לקליפ השלישי הנצפה ביותר בכל הזמנים ב-24 שעות ביוטיוב, ול-9 הנצפה ביותר בכל הזמנים סביב כל פלטפורמה אינטרנטית אפשרית. דבר בולט נוסף שהצליח לעשות הוא שהפך לווידאו קליפ ה-20 שהגיע הכי מהר ל-100 מיליון צפיות.

נכון לאוקטובר 2017, מונה הצפיות שלו עולה על למעלה מ-200 מיליון צפיות. הקליפ צולם במדבר, בו ניתן לראות את אניטה ופבלו רוקדות וזזות בקצב אחיד לצלילי המוזיקה, כשברקע אופנוענים נוסעים סביבן במהירות רבה ומפזרים אבק לכל עבר.

## מיקומי שיא

## קישורים חיצוניים

## הערות שוליים

קטגוריה:שירי מייג'ור לייזר
קטגוריה:שירי אניטה
קטגוריה:שירי פבלו ויטאר
קטגוריה:שירים בפורטוגזית
קטגוריה:שירים שנכתבו על ידי אניטה
קטגוריה:שירים שהופקו על ידי בני בלנקו
עונת 2011/2012 בליגה האדריאטית

**עונת 2011/2012 ב[[הליגה האדריאטית|ליגה האדריאטית]]** הייתה העונה ה-11 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 4 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת בנוסף לכך להשתתף בעונה זו הוזמנה קבוצה מישראל.

המשחק הראשון התקיים ב-8 באוקטובר 2011 ותחרות הסתיימה ב-30 באפריל 2012. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של מכבי תל אביב מישראל, בפעם הראשונה בתולדות המועדון. זו הייתה הפעם הראשונה והיחידה (נכון לשנת 2024) שקבוצה לא מהמדינות של יוגוסלביה לשעבר זכתה תואר.

לראשונה בכל הפרסים של השחקנים המצטיינים זכו שחקנים מקבוצה אחת.

## טבלת הליגה

## פיינל פור
המשחקים נערכו בהיכל יד אליהו, תל אביב

## קישורים חיצוניים

* נתונים מפורטים של העונה
* נתוני העונה מאתר יורובסקט

קטגוריה:תחרויות כדורסל ב-2012
קטגוריה:תחרויות כדורסל ב-2011
קטגוריה:עונות בליגה האדריאטית
קטגוריה:2011 באירופה
קטגוריה:2012 באירופה
+
Process Monitor

**פרוסס מוניטור** (באנגלית: **Process Monitor**) היא תוכנה חופשית, פותחה על ידי Sysinternals ומותאמת בעבור מערכות ההפעלה חלונות, מבית מיקרוסופט ואינה דורשת התקנה. התוכנה עוקבת אחר שינויים שנעשים במערכת הקבצים ובעורך הרישום וכן באיתור באגים של מערכת ההפעלה.

פרוסס מוניטור הייתה מפוצלת לשתי תוכנות נפרדות FileMon ו-RegMon, שמוזגו לתוכנה אחת. הגרסה העדכנית ביותר הניתנת להורדה, היא גרסה 3.31 שוחררה בתאריך 29 באוגוסט 2016.

התוכנה מאפשרת למשתמש לעקוב אחר שינויים במערכת הקבצים ועורך הרישום ומציגה מידע מפורט ומדויק כגון: 
* שינויים מדויקים בעורך הרישום.
* אפשרויות ניטור וסינון רבות. 
* פרטי התהליך כולל נתיב, תמונות, שורת פקודה, משתמש ומזהה הפעלה.
* חיפוש אובייקט לפי שם או אירוע.
* אימות נתונים וחתימות.
* תצוגה היררכית של תהליכים מפנים.
* מעבר אל תהליכים ונתיבים.

## ראו גם
* Netstat
* TCPView
* Process Explorer
* רחרחן
* פורט
* מיקרוסופט TechNet

## קישורים חיצוניים
* 
* עמוד התוכנה באתר מיקרוסופט ''''''
* אתר מיקרוסופט ישראל ''''''

קטגוריה:תוכנה חופשית
קטגוריה:תוכנות מערכת
Sim ou Não

"**Sim Ou Não**" (באנגלית: "**Yes or Now**"; בעברית: "**כן או לא**") הוא סינגל שהוקלט על ידי הזמרת הברזילאית אניטה, בשיתוף הזמר הקולומביאני מאלומה. הסינגל יצא לאור ב-28 ביולי 2016, תחת חסותם של האחים וורנר, כסינגל הראשון של אניטה שלא נכלל באלבום כלשהו.

שיתוף פעולה זה הוא הראשון של אניטה עם מאלומה. השיר זכה להצלחה הרבה ביותר בעיקר באמריקה הלטינית, ובשאר העולם זכה להצלחה פחותה בהרבה.

## וידאו קליפ
הווידאו קליפ הנלווה שיצא ביחד עם השיר צולם ב-4 ביולי 2016, במועדון לילה במקסיקו סיטי, על ידי הבמאי והצלם הדומיניקני ג'סי טררו, שעבד עם אמנים לטיניים אחרים רבים כגון; אנריקה איגלסיאס, אנאהי, ריקי מרטין ג'ניפר לופז, וכולי.

את הגרסה השנייה שיצאה לשיר צילמה אניטה בלוס אנג'לס, קליפורניה, בנובמבר 2016. הווידאו קליפ זכה לבכורה עולמית ב-9 בדצמבר באותה שנה. נכון לספטמבר 2017, מונה הצפיות של הווידאו קליפ עולה על למעלה מ-230 מיליון צפיות, דבר אשר הופך אותו לווידאו קליפ הרביעי הנצפה ביותר של אניטה, ולשנים עשר הנצפה ביותר של מאלומה.

## רשימת השמעה
* **CD סינגל**
# "Sim Ou Não" (בשיתוף מאלומה) – 3:26
* **הורדה דיגיטלית**
# "Sim Ou Não" (בשיתוף מאלומה) – 3:26
# "Sí O No" (בשיתוף מאלומה) – 3:27

## מיקומי שיא
השיר לא זכה להצלחה רבה במצעדים, והצליח להיכנס למצעדי מדינות לטיניות בלבד.

## נתוני מכירות
#### Sim ou Não

#### Sí o No

## קישורים חיצוניים

## הערות שוליים

קטגוריה:שירי אניטה
קטגוריה:שירי מאלומה
קטגוריה:שירים בספרדית
קטגוריה:שירים שנכתבו על ידי אניטה
קטגוריה:שירים שנכתבו על ידי מאלומה
We Are Number One

**We Are Number One** (בדיבוב העברי של ערוץ הופ! וערוץ היוטיוב WinxClub63 נקרא **צוות נבלים**) הוא שיר מתוכנית הטלוויזיה האיסלנדית לילדים "נווה עצלנות", שהולחן על ידי מוני סבאוורסון. השיר נכלל בפרק השנים עשר של העונה הרביעית שנקרא "נבחרת החלומות של רובי", שהוא הפרק מספר 103 בסך הכל.

השיר זכה לפופולריות בספטמבר 2016 כאשר רמיקס שלו הועלה אל ערוץ היוטיוב SiIvaGunner, ובמהרה הפך לתופעת אינטרנט. פרודיות נוספות של השיר הועלו לאחר מכן וכן גרסאות כיסוי של להקות, כגון "רדיואקטיב צ'יקן האדס (Radioactive Chicken Heads)" שביצעה אותו בסגנון סקא פאנק.

לשיר הנושא המקורי יש מעל ל-108 מיליון צפיות ביוטיוב נכון ל-7 במרץ 2021, והוא הסרטון הכי נצפה בערוץ היוטיוב של נווה עצלנות.

## קישורים חיצוניים

* גרסת הכיסוי של להקת "רדיואקטיב צ'יקן האדס"

קטגוריה:שירים באנגלית
קטגוריה:שירי גימיק
קטגוריה:שירים מסדרות טלוויזיה
קטגוריה:מוזיקה: תופעות אינטרנט
קווין גודלי

**קווין מייקל גודלי** (באנגלית: **Kevin Michael Godley**; נולד ב-7 באוקטובר 1945, פרסטויץ', מנצ'סטר רבתי, הממלכה המאוחדת) הוא זמר, נגן, ומנהל מוזיקלי בריטי ממוצא יהודי, אשר היה ממייסדי וחבר להקת הארט רוק 10cc ובהמשך חבר בצמד גודלי וקרים .

## ביוגרפיה
קווין גודלי נולד בפרסטויץ' למשפחה ממוצא יהודי. הוא ניגן במספר הרכבים מוזיקליים במנצ'סטר ובכללם להקת הבית של בריגדת הבנים והבנות היהודים. במהלך לימודיו במכללה במנצ'סטר פגש בלול קרים והם ניגנו יחדיו במספר הרכבים. ב-1972 ייסדו גרהאם גולדמן, אריק סטיוארט, קווין גודלי ולול קרים את להקת הארט-רוק 10cc, אשר נודעה בשורת להיטים לאורך שנות ה-70. ב-1976 עזב גודלי את הלהקה ביחד עם לול קרים, ובהמשך ייסדו את ההרכב המוזיקלי גודלי וקרים.

במקביל עסקו השניים בניהול והפקה מוזיקליים ובין השאר הפיקו ב-1981 את הקליפים לאלבום Duran Duran של להקת דוראן דוראן, ובכלל זה את הקליפ הפרובוקטיבי לשיר Girls On Film אשר עורר הדים תקשורתיים. ב-1984 ניהלו והפיקו את ההופעה החיה של להקת פוליס לאלבומם המצליח "Synchronicity". ב-1986 היו גודלי וקרים מועמדים לפרס הגראמי על הפקת המופע של להקת פוליס.

ב-1992 התאחדו חברי להקת 10cc להפקת אלבום שנקרא "...Meanwhile" ובמסגרתו שיתפו פעולה עם מספר מוזיקאים ובכללם פול מקרטני. בהמשך, הופיע גודלי ביחד עם גרהאם גולדמן.

קווין גודלי הפיק מספר רב של וידאו קליפים לשורה ארוכה של אמנים ולהקות ובכללם: בריאן אדמס, U2, בלר, סטינג, איסט 17, אריק קלפטון, רונאן קיטינג ובויזון.

## קישורים חיצוניים

* 

* ראיון רדיו עם קווין גדולי 
* ראובן ברדך, הם היו עשרה, באתר theothermag.co.il

## הערות שוליים

קטגוריה:זמרים בריטים
קטגוריה:זוכי פרסים למוזיקה
קטגוריה:יהודים בריטים
קטגוריה:מתופפים בריטים
קטגוריה:במאי קולנוע בריטים
קטגוריה:נגני כלי הקשה
קטגוריה:במאי וידאו קליפים אנגלים
קטגוריה:בריטים שנולדו ב-1945
אלנה והסוד של אוולור

**אלנה והסוד של אוולור** (באנגלית: **Elena and the Secret of Avalor**) הוא סרט טלוויזיה אמריקאי בהנפשה ממוחשבת, המהווה קרוס-אובר לסדרות של דיסני ג'וניור וערוץ דיסני - "אלנה מאוולור", לה הוא מהווה פריקוול,ו"הנסיכה סופיה הראשונה".

הסרט שודר בארצות הברית בערוץ דיסני ב-20 בנובמבר 2016, ובישראל בדיסני ג'וניור ישראל ב-6 ביולי 2017.

הסרט זמין בשירות הסטרימינג "דיסני+" ואפשר למצוא אותו בסדרה "הנסיכה סופיה הראשונה" בעונה 3 פרקים 25-27.

## עלילה
ביום הולדתה ה-15 של אלנה, המכשפה שאריקי השתלטה על הממלכה והרגה את הוריה של אלנה. אלנה נכלאה בתוך התליון של אוולור ואחותה איזבל וסביהן נקלעו בתוך ציור. לאחר 41 שנים, התליון הגיע לנסיכה סופיה, אשר מגלה שאלנה כלואה בתוכו. בעזרת אנשים רבים וקסם, היא עוברת הרפתקה שבסופה אלנה, איזבל וסביהן משתחררים.

## דמויות
### דמויות ראשיות
***סופיה** - ילדת כפר שהפכה לנסיכה כאשר אימה התחתנה עם רולנד, ומאז היא מנסה להתנהג כמו נסיכה אמיתית.
***אלנה** - נסיכה בת 16 שהייתה קלועה בתליון של סופיה 41 שנה עד שסופיה שחררה אותה.
***שאריקי** - מכשפה מרשעת שהשתלטה על אוולור.

### דמויות מ"[[הנסיכה סופיה הראשונה]]"
***המלכה מירנדה** - אימה של סופיה אשר התחתנה עם רולנד והפכה למלכת אינצ'נסיה.
***אמבר** - נסיכה, אחותה החדשה של סופיה, ביתו של רולנד ואחותו התאומה של ג'יימס. גדולה מג'יימס בשבע דקות.
***ג'יימס** - נסיך, אחיה החדש של סופיה, בנו של רונלד ואחיה התאום של אמבר, עוזר לסופיה. צעיר מאמבר בשבע דקות.
***רונלד** - מלך אינצ'נסיה, אביהם של אמבר וג'יימס ואביה החורג של סופיה.
***פלורה** - פיה מהסרט "היפהפייה הנרדמת". מורה בבית ספר לנסיכות ולנסיכים.

### דמויות מ"[[אלנה מאוולור]]"
***מיגס** - ג'קווין, שמתעצבן ממש מהר.
***לונה** - ג'קווינית רועשת וחצופה. היא מרדנית וזה גורם לצרות גדולות לפעמים.
***סקיילר** - ג'קווין שמת על כיף. הוא אוהב לשחק ולא לוקח שום דבר ברצינות.
***איזבל** - היא אחותה של הנסיכה אלנה. איזבל חכמה מאוד וגם אמיצה מאוד.
***פרנסיסקו** - הסבא מצד האמא של אלנה, איזבל ואסטבן.
***לואיזה** - הסבתא מצד האמא של אלנה, איזבל ואסטבן.
***אסטבן** - בן דודם של אלנה ואיזבל מצד האמא.
***נעמי** - החברה הכי טובה של אלנה.
***מתיאו** - הוא הקוסם המלכותי ונכדו של אלאקאזאר, ואחד מחבריה הקרובים ביותר של אלנה.
***אלאקאזאר**
***ארמנדו** - העוזר בארמון.
***ראפה** - אמא של מתיאו והבת של אלאקזאר.
***זוזו** - החיה הרוחנית של אלאקאזאר.

## מדבבים
הדיבוב העברי בוים על ידי תמי ברק, והופק על ידי מעיין שניידר-משה

בנוסף, השתתפו בדיבוב העברי גם: שחר קדוש, דולב סלע ולירון לב.

## קישורים חיצוניים

## הערות שוליים

קטגוריה:סרטי 2016
קטגוריה:סרטים באנגלית
קטגוריה:סרטי קרוס-אובר
קטגוריה:סרטי אנימציה ממוחשבת
חפרפרת הר יפנית

**חפרפרת הר יפנית** (שם מדעי: *Euroscaptor mizura*) היא מין של *Euroscaptor *במשפחת החפרפרתיים, שאנדמית ליפן ואחד משלושה מיני חפרפרות אנדמיים ליפן, יחד עם חפרפרת יפנית קטנה וחפרפרת יפנית גדולה.

## מאפיינים
בתי הגידול של החפרפרת הם יערות גשם ממוזגים ואזורי עשב.
החפרפרת ניזונה בעיקר מחרקים, תולעים, נדלים ומרבי-רגל. אורך הראש 8.2 עד 11.2 סנטימטרים. אורך הזנב 2 עד 2.7 סנטימטרים. אורך הרגליים האחוריות 1.3 עד 1.6 סנטימטרים ואילו אורך הרגליים הקדמיות דומה. אורך הגולגולת 25 עד 28 מילימטרים. המשקל הוא 20.5 עד 32 גרמים והיא הקטנה בחפרפרות של יבשת אסיה. הטורפים העיקריים שלה הם ינשופיים, שועלים, גיריות וסמוריים ואילו הטפילים שלה כוללים תולעים נימיות ופרוטוזואים . חפרפרת זו נמצאת בכמה אזורים מוגנים ביפן ומצב שימורה הוא ללא חשש.

## תת-המינים
* *Euroscaptor mizura mizura*
* *Euroscaptor mizura othai *

## קישורים חיצוניים

## הערות שוליים

קטגוריה:טקסונים שתוארו בידי אלברט גינטר
קטגוריה:חפרפרתיים
קטגוריה:יפן: מינים אנדמיים
קטגוריה:יפן: יונקים
קטגוריה:בעלי חיים בהרי יפן
קטגוריה:בעלי חיים שתוארו ב-1880
חפרפרת יפנית קטנה

**חפרפרת יפנית קטנה** (שם מדעי: *Mogera imaizumii*) היא מין של חפרפרת מהסוג Mogera במשפחת החפרפרתיים, שאנדמית ליפן.
החפרפרת ניזונה בעיקר מחרקים ותולעים וכמו שאר החפרפרות היא מתפחרת באדמה וחיה לבדה. הטורפים שלה כוללים ינשופיים,שועלים,גיריות וסמורים ובנוסף הם חשופות לתולעים טפיליות.
## קישורים חיצוניים

## הערות שוליים

קטגוריה:חפרפרתיים
קטגוריה:יפן: מינים אנדמיים
קטגוריה:יפן: יונקים
קטגוריה:בעלי חיים שתוארו ב-1936
הטלסקופ הגדול במיוחד

ה**טלסקופ הגדול במיוחד** (באנגלית: **Extremely Large Telescope**, או בקיצור **ELT**) הוא טלסקופ גדול ממדים, הנמצא בשלבי בנייה שעתידה להסתיים בשנת 2029. הטלסקופ, השייך למצפה האירופי הדרומי (איס"ו), עתיד להיות הטלסקופ הגדול ביותר בעולם בתחום האור הנראה והתת-אדום. המיקום הנבחר למצפה הוא פסגת סרו ארמסונס (אנ׳) במדבר אטקמה שבצפון צ'ילה. הטלסקופ מתוכנן כטלסקופ מחזיר אור, בעל מראה ראשית מורכבת בקוטר 39.3 מטרים, ומראה משנית בקוטר 4.2 מטרים. הטלסקופ יצויד במערכת אופטיקה מסתגלת, שמונה אלומות לייזר מנחות, ומספר מכשירים מדעיים גדולים. יכולת איסוף האור של ה-ELT, שידע לתקן עיוותים הנוצרים באטמוספירת כדור הארץ, תהיה גדולה פי 13 מהטלסקופים האופטיים הקיימים נכון לשנת 2017. הטלסקופ צפוי לספק תמונות חדות פי 16 מאלה של טלסקופ החלל האבל.

ה-ELT צפוי לקדם במידה משמעותית את המחקר האסטרופיזיקלי, בעיקר בתחום כוכבי הלכת מחוץ למערכת השמש, הגלקסיות הראשונות ביקום, חורים שחורים על-מסיביים, חומר אפל ואנרגיה אפלה, וגילוי מים ומולקולות אורגניות בדיסקות קדם-פלנטריות.

## היסטוריה
כבר בשנת 2005 החל המצפה האירופי הדרומי לדון ברעיון של בניית טלסקופ גדול במיוחד לתחום האור הנראה והתת-אדום. ב-26 באפריל 2010 נבחר סרו ארמסונס בצ'ילה למיקומו העתידי של ה-ELT. תוכנית ה-ELT אושרה בשנת 2012, והאישור לבנייה ניתן בשלהי 2014. טקס הנחת אבן הפינה התקיים במאי 2017. הבנייה צפויה להסתיים ב-2029.

## תכנון ועיצוב

ממוזער|בנית יסודות הטלסקופ הגדול במיוחד, ספטמבר 2019
ממוזער|הדרך האופטית של ה-ELT, עם חמש המראות
ל-ELT עיצוב חדשני הכולל חמש מראות. שלוש המראות הראשונות הן קמורות (אך לא כדוריות), ושילובן יאפשר למזער את העיוותים האופטיים העיקריים - אברציה כדורית, אברציית "קומה" (coma) ואסטיגמטיזם, ולהשיג איכות תמונה מצוינת בשדה ראייה של יותר מ-10 דקות קשת (כשליש מרוחבו של הירח המלא). המראות הרביעית והחמישית הן כמעט שטוחות. המראה הרביעית תשמש לצורך תיקון עיוותים אטמוספיריים כחלק ממערכת האופטיקה המסתגלת, והחמישית - לצורך ייצוב התמונה. שתי מראות אלה תשמשנה גם להסטת האור הצידה, כך שמספר מכשירים מדעיים יכולו להיות מותקנים במקביל.

## מטרות מדעיות

## מיכשור מדעי

 
## השוואה עם טלסקופים אחרים

500px|ממוזער|השוואה בין גודלי טלסקופ שונים

[500px|ממוזער|השוואה בין ה-ELT וה-[הטלסקופ הגדול מאוד|VLT לבין הקולוסיאום]]

## ראו גם
*הטלסקופ הגדול מאוד
*המצפה האירופי הדרומי

## קישורים חיצוניים

#### אתרי מדיה ועיתונות
* הטלסקופ הגדול במיוחד, ברשת החברתית טוויטר **(באנגלית)**
* הטלסקופ הגדול במיוחד, ברשת החברתית פייסבוק **(באנגלית)**
* 

## הערות שוליים

קטגוריה:טלסקופים אופטיים
קטגוריה:המצפה האירופי הדרומי
יוחנן התשעה עשר

**יוחנן התשעה עשר**, נולד בשם **רומנוס, רוזן [[טוסקולום]]** (באיטלקית: **Romanus dei conti di Tuscolo**; 975 – 6 באוקטובר 1032) היה אפיפיור ברומא בין השנים 1024–1032.

## ביוגרפיה
רומנוס נולד בשנת 975 ברומא, כבן לגרגוריו הראשון, רוזן טוסקולום, ואחיינו של האפיפיור יוחנן השנים עשר. בצעירותו הוא פנה ללימודי כמורה, ועד מהרה טיפס בסולם הדרגות בכנסייה, וב-7 ביולי 1017 מונה לקרדינל על ידי אחיו האפיפיור בנדיקטוס השמיני.

לאחר מותו של אחיו בנדיקטוס השמיני, נבחר רומנוס כאפיפיור ב-14 במאי 1024. יוחנן התשעה עשר מילא תפקיד חשוב בפילוג הכנסייה הנוצרית, לאחר שסירב להגדיר את תחום השפעתו של פטריארך קונסטנטינופול במזרח, ולאחר שחזר בו מכוונתו לתת שוחד גדול ולהעניק לפטריארך את התואר ה"אקומני".

לאחר מותו של היינריך השני, קיסר האימפריה הרומית הקדושה בשנת 1024, תמך יוחנן התשעה עשר בקונרד השני, מלך גרמניה, ואף הכתירו לקיסר בשנת 1027. בשנת 1025 הוא תמך בהכתרתו של בולסלאב הראשון, דוכס פולין למלך, ואף שלח לו את כתר ההכתרה.

ב-6 באוקטובר 1032 מת יוחנן התשעה עשר ברומא. במקומו מונה כאפיפיור אחיינו בנדיקטוס התשיעי.

## קישורים חיצוניים

* [ערך באנציקלופדיה הקתולית](https://en.wikisource.org/wiki/Catholic_Encyclopedia_(1913)/Pope_John_XIX_(XX)) 
* 

## הערות שוליים

קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 975
קטגוריה:נפטרים ב-1032
התקהלות בעלי חיים

[ממוזער|[עדר של אימפלות במסאי מרה]]
[ממוזער|[פלמינגו זוטר|פלמינגואים בלהקות באגם בקניה]]
**התקהלות בעלי חיים** היא התנהגות בעלי חיים מסוימים החיים בחברות של פרטים רבים ולא כמינים יחידאים או כזוג בודד.

חלק מהמינים נעים בקבוצות גדולות ביותר כמו הארבה או השתאי המצוי הנעים במליונים, מחשיכים את השמיים ופוגעים ביבול ברחבי אפריקה. חלקם נעים כקבוצה של פרטים ללא סידור או ארגון ומתקהלים בקבוצות, למשל בעונת הנדידה אצל הגנו ואצל עופות. אחרים בעלי מבנה ארגוני מורכב יותר של קבוצות חברתיות, בחלקם קיימת גם התנהגות זולתנית בין הפרטים החברים בה.

## סוגי חברות
*לק – קבוצה בה זכרים מתקבצים בנחלות בשטחים פתוחים וקוראים לנקבות לבחור ביניהם. התנהגות זו קיימת אצל מינים כמו האנטילופה ההודית, הלוחם ושכווי הלענה.
*הרמון – קבוצה בה זכר שליט שולט בקבוצה של נקבות. כך נהוג אצל האייל האציל, פיל הים והאריה.
*מדרג חברתי – בעלי חיים אצלם הקבוצה מורכבת מהיררכיה בין פרטים גבוהים לזוטרים. הפרטים הבכירים מורשים לאכול ראשונים מהמזון ולהזדווג עם הנקבות הטובות והזוטרים צריכים לפנות להם את הדרך. כך נוגים אצל השימפנזות, האריות והזאבים.
*מטריארכיה – בקבוצה זו הנקבות שולטות על הקבוצה בה הם חיים והזכרים חיים רק בשוליה, מגיעים בעיקר למטרות רבייה ואז פורשים. כך נהוג אצל הפילים בהם השליטה היא הסבתא המבוגרת וגם אצל הבונובו.
*אוליגרכיה – אצל הבבון הדובי ישנו מבנה של זכר שליט המקים "קואליציית זכרים" השומרים על קבוצה של נקבות ושל צעירים. באמצעות הזכרים הזכר השליט יכול לרסן יריבים, נקבות שתלטניות וכך גם מתגונן מטורפים.
*איסוציאליות – זוהי קבוצה מורכבת ביותר בה מושבות צפופות וגדולות בהם כל הפרטים נוהגים ע"פ חלוקה של תפקידים ביניהם ויש ביניהם היררכיה ברורה. כך נהוג אצל הדבורים, נמלים, טרמיטים, צרעות ואצל החולד העירום.
*נחיל  – קבוצה שאין בין הפרטים בה קשר ארגוני, במקום זה הם נעים כמקשה אחת כל פרט במחשבה על עצמו. רוב הקבוצות הגדולות ביותר של בעלי חיים שייכים לקבוצה זו. בקבוצה מתנהלים הארבה והשתאי, אווז הצפון, הפלמינגו, זרזיר מצוי, הגנו ועוד אנטילופות, להקות דגים, להקות פרפרים, עטלפים, מדוזות ועוד רבים.
*עדר – קבוצה של פרסתנים הנעים יחדיו. אצל מינים מבויתים העדר מונהג על ידי הרועה האנושי וכלבו.
*להקה – קבוצה של בעלי חיים שנוצרה למטרות ציד. להקות נהוגות אצל הזאב, כלבי הבר האפריקני, הקטלן והצבוע המנומר.

## ראו גם
*מין יחידאי
*חיות חברתיות
*איסוציאליות

## קישורים חיצוניים

קטגוריה:התנהגות חברתית בבעלי חיים
האיש שהמציא את חג המולד

**האיש שהמציא את חג המולד** (באנגלית: **The Man Who Invented Christmas**) הוא סרט דרמה מסוגת דרמה היסטורית שנכתב על ידי התסריטאית סוזן קווין ומבוים על ידי הבמאי בהאראט נאלורי. הסרט מבוסס על ספרו באותו השם שנכתב על ידי ההיסטוריון לה סנדיפורד, והוא מגולל את האירועים שהובילו את דיקנס הצעיר (בגילומו של סטיבנס) לכתיבת אחד מחיבוריו הנודעים - "מזמור חג המולד" וליצירת דמותו של אבנעזר סקרוג' הקמצן (בגילומו של פלאמר). צילומי הסרט החלו ב-22 בדצמבר 2016, והוא יצא לאקרנים ב-3 בנובמבר 2017.

## תקציר העלילה
הסרט מגולל את אירועי ששת השבועות הקדחתניים בהם יצר דיקנס את החיבור "מזמור חג המולד", וחושף את התהליך הקסום בו דיקנס הביא לחיים את אבנעזר סקרוג (פלאמר), טים הזעיר ושאר הדמויות המופיעות בחיבור זה.

באוקטובר 1843 לאחר שסבל מכישלון שלושת ספריו האחרונים ודחיות חוזרות ונשנות מהמו"לים שלו. צ'ארלס דיקנס (סטיבנס) יוצא לכתוב ולהוציא לאור את הספר שיכלכל את משפחתו ויחיה מחדש את הקריירה שלו.

## צוות השחקנים
* דן סטיבנס - צ'ארלס דיקנס
* כריסטופר פלאמר - אבנעזר סקרוג'
* ג'ונתן פרייס - ג'ון דיקנס, אביו של צ'ארלס
* סיימון קאלו
* דונלד סאמפטר - ג'ייקוב מארלי
* מרים מרגוליס - גברת פיסק
* ג'סטין אדוארדס - ג'ון פורסטר
* איאן מק'ניס - צ'פמן
* ביל פטרסון - מר גרימסבי
* מורויד קלארק - קתרין דיקנס
* אנה מרפי - טרה/רוח חג המולד של העבר
* אדי ג'קסון - אמן הונאות
* ניל סלבין - פועל איטלקי
* פול קילין - מנהל העבודה של ורן
* אלה לנון - מאמי דיקנס

## קישורים חיצוניים
* 

* 

## הערות שוליים

קטגוריה:סרטי דרמה אמריקאיים
קטגוריה:סרטי דרמה היסטורית
קטגוריה:סרטים על סופרים
קטגוריה:סרטים לפי ספרי צ'ארלס דיקנס
קטגוריה:סרטי חג המולד
ריטיינר

**ריטיינר** (מאנגלית: **Retainer agreement**; המונח שיצרה האקדמיה ללשון העברית: **[[שכר טרחה]] עִיתִי**) הוא מונח המתאר תשלום חודשי קבוע לנותן שירות, בלא שיתקיימו איתו יחסי עובד-מעביד. הסכם ריטיינר הוא חוזה למתן שירות, לזמן קבוע מראש (למשל למשך ביצועו של פרויקט מסוים), או ללא הגבלת זמן. ייחודו של הסכם ריטיינר בכך שמקבל השירות מתחייב מראש לשלם תמורת שירות המוגדר בינתיים באופן כללי בלבד, ויפורט ויבוצע בהמשך.

## ההבדל בין פרילאנס לריטיינר
מקובל מאוד לקבוע מראש עלות שכר שעה, אבל לא לקבוע מראש בדיוק מהן השעות הספציפיות הקצובות כך שרק לאחר ביצוע שעות העבודה בפועל מגיש בעל המקצוע נותן השירות חשבונית עם מספר השעות בפועל שהקדיש לעבודתו, ואלה מחושבות לפי הסיכום מראש של עלות שעת עבודה אחת כפול מספר השעות שעבד בפועל (זהו הסכם של "פרילאנס"). ואולם במקרה של הסכם הריטיינר, ישנה הבחנה בין התשלום החודשי הקצוב שנקבע מראש, ותשלום זה חל בין אם השלים נותן השירות את כל השעות שתוכננו עבורו מראש ובין אם לאו, לבין תשלום נוסף על שעות עודפות החורגות מהתפקיד המשוער הקבוע שנקצב לו מראש בהסכם הריטיינר. באופן זה מבטיח לעצמו נותן השירות שנשכר למלאכה, תשלום חודשי מובטח וקבוע, ולצידו יוכל עדיין להגיש חשבוניות גם על שעות עבודה עודפות ומיוחדות החורגות מהתחשיב החודשי הקבוע שסוכם עליו מראש בהסכם הריטיינר.

## מקצועות בהם שכיח ריטיינר
מקובל, למשל, לשלם שכר ריטיינר עבור שירותיו של יועץ או עורך דין, מתוך כוונה שהלה יספק את שירותיו עד לגמר המיזם או גמר הטיפול בתביעה המשפטית. במובן זה, ייתכן גם ריטיינר חד-פעמי, המשולם מראש. ריטיינר נפוץ מאוד גם בתחום השירותים החשבונאיים (כגון שירותי ראיית חשבון והנהלת חשבונות) ושירותים עסקיים אחרים.

## חוזה ריטיינר כמקור סמכות
בעבודתו של עורך דין, הסכם ריטיינר מהווה את הבסיס לסמכותו לטפל בתיק. הסכם ריטיינר מגביל את סמכותו, היות שזו אינה לכל נושא ולכל זמן. על כן זהו הסכם ספציפי מוגבל בטבעו, למשל רק למשך זמן התביעה מוסמך עורך הדין בידי הלקוח לשמש שליח או לייצג את הלקוח. סמכות מסוג כזה יכולה להיות מפורשת, משתמעת, גלויה מאליה או שכיחה בשל השימוש השגור של עורך הדין בסמכות זו בהתאם להוראות הלקוח שלו.

## הערות שוליים

קטגוריה:שכר
מונוגמיה בבעלי חיים

[240px|ממוזער|זוג של [פינגווין לבן אוזן|פינגווינים לבני אוזן]]
כמה **[[בעלי חיים]]** מנהלים אורח חיים **[[מונוגמיה|מונוגמי]]** וחיים בקשר זוגי ובאותה מאורה או טריטוריה יחד באותה עונה. במקרים רבים אותו זוג נשאר יחד או חוזר בכל עונה למשך כל החיים. שלב זה דומה מאוד לבעלי חיים יחידאים שאינם חיים עם אף מין אחר.

## סוגים
קיימים שני סוגי מונוגמיות: מונוגמיה חברתית, בה בני הזוג עלולים "לבגוד" אחד בשני אך משתלם להם להיות יחדיו ולכן הוא מתקיים, ומונוגמיה זוויגית בה קיים קשר שהמשתתפים בו לא מעוניינים/ נמצאים בשום קשרים נוספים מהקשר הנ"ל המסוים.

## מינים מונוגמיים
המונוגמיה נפוצה במספר מינים של בעלי חיים. כמה יצורים בעלי דם קר כמו מיני אמנוניים, כמה יונקים כמו שועל מצוי, קופי המרמוסט, בונה קנדי, גירית מצויה, דרבנים, תנים וגיבונים, אך רק 3% מהיונקים חיים בקבוצה מונוגמית.

רוב המינים המונוגמיים הם עופות שמעל 90% מהם מונגמיים וחיים בקבוצה זוגית (אם כי נמצאים עם פרטים אחרים בקבוצות גדולות יותר). בין העופות הללו נמנים היונה, הפינגווין, האלבטרוס, רוב התוכיים, השרקרק, העיטם, הקלאו והנשר.

## גלריה

Kissing Foxes.JPG|שועלים מצוים
Maw & Paw Beaver (5459881413).jpg|זוג בונים
Pigeons courting 4867.jpg|זוג יוני בית
Eolophus roseicapilla -Canberra, Australia -two-8 (2).jpg|זוג של קקדו ורדרד


## ראו גם
*מונוגמיה
*מין יחידאי

## קישורים חיצוניים

קטגוריה:מיניות בבעלי חיים
קטגוריה:נאמנות מינית
ערוץ הכוכבים

**ערוץ הכוכבים** הוא ערוץ טלוויזיה ישראלי מבית "טלית תקשורת" (מקבוצת NMC United) המשדר את מיטב התוכניות של כוכבי הילדים.

סלוגן הערוץ הוא "הבית של כוכבי הילדים".

בערוץ הזה מככבים כוכבי הילדים: יובל המבולבל, מיכל הקטנה, הדוד חיים, מיקי, רוי בוי, קופיקו, מני ממטרה, קוגומלו, רינת גבאי, נתי הגעתי הופעתי, סבא טוביה, ציפי שביט, משפחת ספיר ועוד אמני וכוכבי ילדים שנמצאים בערוץ.

הערוץ משדר מדי יום מהשעה 06:00 עד חצות.

הערוץ משודר ב-HOT, +yes, סלקום tv+, פרטנר tv+, +STING, NEXT TV ו-FreeTV.

הערוץ התחיל לשדר ב-2 באפריל 2017 ב-+yes, ב-2 באוגוסט 2017 עלה בפרטנר tv+, ב-30 באוקטובר 2017 עלה ב-+STING, ב-1 ביולי 2020 עלה ב-HOT ובסלקום tv+. הערוץ זמין מ-אפריל 2023 בשירות הסטרימינג FreeTV. לערוץ מתלוות ספריית SVOD אשר זמינה בHOT, NEXT TV, +yes, STING+, ובסלקום tv.

בכל לילה (מחצות עד 06:00) מקרינים שירים מתוך קלטות ילדים.

החומרים מבית קלסיקלטת שמהם שודרו שירים הם:

** "100 שירים ראשונים" **

** "אצלנו בפסנתר" **

** "שירים גדולים לקטנים" **

** "בילבי המחזמר 1999" **

** "כמו גדולים" **

**' "בובה מתי" **

החומרים מבית הד ארצי שמהם שודרו שירים הם:

** "חיבוקי" **

** "דוקטור דובידו רופא צעצועים" **

** "אמא משחקושקוש" **

** "אגם הבירבורים" **

** "חברים בכל מיני צבעים" **

החומרים מבית אם סי איי שמהם שודרו שירים הם:

** "שירים קטנים" **

** "דיג דיג דוג" **

** "הולכים לגן" **

** "פיית הקסם" **

** "גמדי הלילה" **

** "שירים וסיפורים על אצבעות" **

** "פים פם פה" **

** "חיתולי" **

ועוד

החומרים מבית אן אם סי יוניטד אנטרטיינמנט שמהם שודרו שירים הם:

** "שירי הילדים הגדולים בכל הזמנים" **

** "הכבש השישה עשר" **

** "הכבשה שושנה_שלום על ישראל" **

** "עץ הכוכבים" **

** "גילי בא לבקר_מסע בקשת הרגשות" **

** "המופע של הילה" **

** "לילה טוב שירי_ ערש לילדים" **

ועוד

החומרים מבית פליי רקורדס ותיאטרון שלנו שהערוץ הקרין הם:

** "אנה ומלך סיאם" **

** "אלאדין" **

** "ביער המשלים" **

** "הענק והגנו הקסום" **

החומרים מבית גלובוס יונייטד שמהם שודרו שירים הם

** "הסבתא של אפריים" **

** "איך בוחרים שם לאחותי הקטנה" **

** "שירים של מרים ילן שטקליס אצו רצו גמדים ושורום זורום" **

** "כחולבן" **

וגם אפילו שירים בדי וי די של **"הקסם של ג'ולי " **

## סדרות רכש ומקור
 

## סרטים

## קישורים חיצוניים

* דף הפייסבוק הרשמי

## הערות שוליים

קטגוריה:ערוצי טלוויזיה ישראליים לילדים
קטגוריה:yes הטלוויזיה בלוויין
קטגוריה:פרטנר tv
עונת 2013/2014 בליגה האדריאטית

**עונת 2013/2014 ב[[הליגה האדריאטית|ליגה האדריאטית]]** הייתה העונה ה-13 של תחרות לקבוצות כדורסל. בתחרות השתתפו קבוצות מהמדינות הבאות: סלובניה - 2 קבוצות, קרואטיה - 3 קבוצות, בוסניה והרצגובינה - 2 קבוצות, סרביה - 4 קבוצות, מונטנגרו - קבוצה בודדת, מקדוניה - קבוצה בודדת בנוסף לכך להשתתף בעונה זו הוזמנה קבוצה מהונגריה.

המשחק הראשון התקיים ב-4 באוקטובר 2013 ותחרות הסתיימה ב-27 באפריל 2014. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור. 

העונה הסתיימה בניצחון של ציבונה מקרואטיה, בפעם הראשונה בתולדות המועדון. 

## טבלת הליגה

## פיינל פור
המשחקים נערכו בבלגרד ארנה, בלגרד

## קישורים חיצוניים

* נתונים מפורטים של העונה
* נתוני העונה מאתר יורובסקט

קטגוריה:תחרויות כדורסל ב-2014
קטגוריה:תחרויות כדורסל ב-2013
קטגוריה:עונות בליגה האדריאטית
קטגוריה:2013 באירופה
קטגוריה:2014 באירופה
ג'ייסון יוז

**ג'ייסון יוז** (באנגלית: **Jason Hughes**; נולד ב-18 בדצמבר 1971) הוא שחקן ולשי, הידוע בעיקר מהופעתו בתפקיד וורן ג'ונס בסדרת הטלוויזיה של ה-BBC "החיים האלה" (1996–1997), ובתפקיד סמל בילוש בן ג'ונס בסדרה "רציחות במידסומר" (2005–2013).

## ביוגרפיה
יוז נולד בפורת'קאול שמחוז גלמורגן בוויילס. הוא היה שחקן רוגבי מצוין, אבל המורה לדרמה בבית הספר שכנע אותו ללמוד משחק. בנעוריו הצטרף לתיאטרון הלאומי לנוער. הוא למד משחק באקדמיה למוזיקה ולאמנויות הדרמה של לונדון (LAMDA), שם זכה בפרס אלק קלונס לשחקן הטוב ביותר. כשעבר לראשונה לגור בלונדון היה שותף לדירה של השחקן הוולשי מייקל שין. יוז סיפר שעזב את הסדרה "רציחות במידסומר" ב-2013 בשל הנסיעות היומיומיות לצילומים במשך עשרה חודשים בשנה שהיו מתישות והחלו להשפיע על בריאותו.

### חיים אישיים
ליוז ולאשתו נטשה דאהלברג יש שלושה ילדים: מולי, מקס וקאריס.

## פילמוגרפיה

## תפקידים בתיאטרון
* (1992) A Slice of Saturday Night, תיאטרון Auf Tournee בגרמניה, סיור הופעות
* מקבת' (1994), תיאטרון קלוויד (Theatre Clwyd)
* (1994) The Unexpected Guest, תיאטרון רויאל בווינדזור
* (1995) Nothing to Pay, בתיאטרון Thin Language
* (1996) Phaedra's Love, תיאטרון רויאל קורט
* (1997) Badfinger, תיאטרון דומאר ורהאוס
* (1997) The Illusion, תיאטרון רויאל אקסצ'נג' במנצ'סטר
* (1997) Snake in the Grass, תיאטרון האולד ויק
* (1998) The Herbal Bed, הלהקה השייקספירית המלכותית
* (1998) A Real Classy Affair, תיאטרון רויאל קורט
* הבט אחורה בזעם (1999) Look Back in Anger, תיאטרון ליטלטון
* (2000) In Flame, תיאטרון ניו אמבסדורס
* (2001) Kiss Me Like You Mean It, תיאטרון סוהו
* (2002) A Wing and a Prayer, בטרסי ארטס סנטר סטודיו
* (2003) Fight for Barbara, התיאטרון המלכותי בבאת'
* (2003) Design for Living, התיאטרון המלכותי
* קליגולה (2003), תיאטרון דונמאר ורהאוס
* 4.48 פסיכוזה (2004), תיאטרון רויאל קורט וסיור הופעות בארצות הברית
* (2013) In The Next Room, or The Vibrator Play, תיאטרון סיינט ג'יימס
* (2015) Our Country's Good, תיאטרון אוליבייה
* העז, או מי זו סילביה? מאת אדוארד אלבי (2017), התיאטרון המלכותי היימרקט

## תפקידים ברדיו
* (1995) Green Baize Dream
* קדפאל (1995) Cadfael: "Dead Man’s Ransom"
* תפוז מכני (1998) A Clockwork Orange
* (2003) Cold Calling
* (2003) Time for Mrs. Milliner
* (2004) Bubble
* (2004) The Guest Before You
* (2006) School Runs
* (2007) Inspector Steine
* (2007) Gite a la Mer

## קישורים חיצוניים

## הערות שוליים

קטגוריה:שחקני קולנוע וטלוויזיה ולשים
קטגוריה:בריטים שנולדו ב-1971
קאדילק סיאן

ממוזער|קאדילק סיאן. מבט מאחור
**קאדילק סיאן** (באנגלית: **Cadillac Cien**) היא מכונית קונספט בתצורת קופה, של חטיבת קאדילק בחברת ג'נרל מוטורס האמריקאית. הדגם הוצג לראשונה בשנת 2002 בסלון המכוניות של דטרויט.

## קאדילק סיאן
דגם ה"קאדילק אסקאלה" הוגדר כמכונית ספורט בתצורת קופה, 2 דלתות.

דגם ה"קאדילק סיאן" האיץ בין 0–100 קמ"ש ב-3.5 שניות.

יוצרה יחידה אחת בלבד של אב טיפוס של הדגם.

## קאדילק סיאן בסרטים

דגם ה"קאדילק סיאן" כיכב בסרט "איילנד", שיצא לאקרנים בשנת 2005. (במקור: **The Island**) הוא סרט מדע בדיוני בבימויו של מייקל ביי ובכיכובם של יואן מקגרגור וסקרלט ג'והנסון.

בנוסף הופיע דגם ה"קאדילק סיאן" בשנת 2005 בסרט "Midnight Club 3: Dub Edition".

בשנת 2014 דגם ה"קאדילק סיאן" הופיע בסרט פעולה ומדע בדיוני "רובוטריקים 4: עידן ההכחדה".

## ראו גם
* קאדילק שש-עשרה
* קאדילק אבוק

## לקריאה נוספת
* קאדילק סיאן (2002 Cadillac Cien Concept - specifications, photo, price)

## קישורים חיצוניים

* קאדילק סיאן (3:39 דקות), יו-טיוב

## הערות שוליים

קטגוריה:מכוניות סלון
קטגוריה:מכוניות קופה
קטגוריה:מכוניות קונספט
סיאן
קטגוריה:מכוניות אמריקאיות
קטגוריה:דגמי מכוניות שהושקו ב-2002
יום האוריינות הבין-לאומי

[ממוזער|250px|לימוד הקריאה ב[לאוס.]]
**יום האוריינות הבין-לאומי** הוא מועד בינלאומי המצוין כל שנה ב-8 בספטמבר, על ידי המדינות החברות באו"ם, להעלאת המודעות לאוריינות ולהשכלה ולביעור הבערות והאנלפבתיות. היום הוכרז על ידי אונסק"ו ב-1965. במהלך היום נערכים מפגשים וכנסים לחינוך ולמודעות בנושא, ולהדגשת חשיבות האוריינות לאנשים פרטיים ולקהילות.

מטרת יום זה היא להעלות את המודעות לנושאים הקשורים באוריינות, לקדם שינוי עמדות בנושאים של השכלה ולהגביר את שיתוף הפעולה של כל המדינות, כדי שאנשים יהנו בעתיד מיותר חינוך ותרבות.

כ-775 מיליון בוגרים חסרים מיומנויות בסיסיות של אוריינות. אחד מחמישה בוגרים אינו יודע קרוא וכתוב, וכשני שלישים מהם הן נשים. מעל 60 מיליון ילדים נמצאים מחוץ לכותלי בית הספר ורבים אחרים אינם מבקרים שם באופן סדיר, או שנשרו מבתי הספר. לפי אתר האו"ם http://unstats.un.org/unsd/demographic/products/socind/illiteracy.htm שיעור הבערות במדינת ישראל עומד על 2.7 אחוז בקרב הגברים ו-6.6 בקרב הנשים.

יש להדגיש כי, האוריינות אינה מתייחסת רק למיומנות הטכנית של הקריאה והכתיבה, אלא ליכולת של האדם להשתמש במיומנויות אלו לצורך העברה וקליטה של מסרים. כלומר, רכישת מיומנות של הבנת הנקרא והבעה בכתב.

בערות ואנאלפביתיות הן ביטויים שונים של חוסר אוריינות.
בערות היא היעדר ידע והשכלה בנושאים חשובים.
אנאלפביתיות היא חוסר היכולת לקרוא ולכתוב. ישנם מקרים של אנאלפביתיות תפקודית, בהם אדם רוכש מיומנויות ראשוניות כלשהן של קריאה וכתיבה, אך הן אינן מספיקות לצורך שימוש יעיל בחיי היום יום.

## קישורים חיצוניים
* 
* האתר הרשמי לציון יום ביעור הבערות, באתר אונסק"ו 

## הערות שוליים

קטגוריה:אוריינות
ביעור הבערות, יום
קטגוריה:אירועים בחודש ספטמבר
בערות
קאדילק לה מאן

**קאדילק לה מאן** (באנגלית: **Cadillac Le Mans**) היא מכונית קונספט של חטיבת קאדילק בקונצרן הרכב האמריקאי ג'נרל מוטורס אשר הוצגה בשנת 1953.

## קאדילק לה מאן
דגם ה"קאדילק לה מאן" הוצג בשנת 1953, והיה קרוי על שם "מרוץ 24 השעות של לה מאן", מרוץ שדגם של חטיבת קאדילק, התחרה בו בשנת 1950.

ה"קאדילק לה מאן" היא מכונית בתצורת קבריולה, 2 מושבים, 2 דלתות. גוף הרכב היה עשוי מפיברגלס.

דגם ה"קאדילק לה מאן" הוצג לראשונה בתצוגת ג'נרל מוטורס (General Motors Motorama) בניו יורק.

נבנו 4 דגמי אב טיפוס.

בשנת 1987 פיתחה חברת "קאדילק" דגם קבריולה, ה"Cadillac Allanté" אשר דמה בתכונותיו לדגם ה"קאדילק לה מאן".

## תמונות

קובץ:GM Heritage Center - 116 - Motorama Cars - Cadillac Concept.jpg| קאדילק לה מאן
קובץ:Cadillac Concepts (2).jpg| קאדילק לה מאן (במרכז התמונה)



## לקריאה נוספת
* קאדילק לה מאן - תמונות ( 1953 Cadillac Le Mans Concept - conceptcarz.com)
* קאדילק לה מאן ( The GM Heritage Collection: 1953/59 Cadillac LeMans )
* קאדילק לה מאן קונספט (The mystery of the missing 1953 Cadillac Le Mans concept )

## קישורים חיצוניים

* קאדילק לה מאן (2:25 דקות), יו-טיוב

## הערות שוליים

קטגוריה:מכוניות קבריולה
קטגוריה:מכוניות קונספט
לה מאן
קטגוריה:מכוניות עשויות פיברגלס
קטגוריה:מכוניות אמריקאיות
קטגוריה:דגמי מכוניות שהושקו ב-1953
שדה הבצל

**שדה הבצל** (באנגלית: **The Onion Field**) הוא סרט פשע אמריקאי משנת 1979 המבוסס על רומן בשם זהה מאת ג'וזף וומבאו משנת 1973 ומתאר מקרה פשע אמיתי שאירע בהוליווד ב-1963.

ג'יימס וודס היה מועמד לפרס גלובוס הזהב בקטגוריית השחקן הטוב ביותר - דרמה. זאת הייתה הופעתו הראשונה של טד דנסון בקולנוע.

הבעיה העיקרית בסרט היא האם שוטרים חייבים לסכן את חייהם במלחמה בפושעים או לשמור עליהם ולפעול ככנועים ובורחים.

## תקציר העלילה
שני שוטרים ממשטרת לוס אנג'לס, קרל הטינגר (ג'ון סאבאג') ואיאן קמפבל (טד דנסון) מסיירים במכוניתם בלוס אנג'לס.

ג'ימי סמית' (פרנקלין סילס) הוא עבריין קטן שזה עתה השתחרר על תנאי ומחפש הזדמנויות להרוויח כסף כדי להתקיים. לרוע מזלו הוא פוגש את גרגורי פאוול (ג'יימס וודס), עבריין אלים, מהיר חימה וסוציופט. ג'ימי נגרר אחרי פאוול מתוך פחד. הם מבצעים מעשי שוד קטנים בחנויות.

ב-3 בנובמבר 1963 מסיירים הטינגר וקמפבל ברחובות הוליווד. מכוניתם של סמית' ופאוול מעוררת את חשדם וקמפבל מאותת להם לעצור ולצאת מהרכב. פאוול וסמית' יוצאים ואז במהירות שולף פאוול אקדח, תופס את קמפבל ומאיים על הטינגר להוריד את אקדחו אחרת יירה בקמפבל. הטינגר מהסס אבל נכנע כדי להציל את עמיתו. הפושעים מכריחים את השוטרים להיכנס לרכב באיומי אקדח.

הם מגיעים לשדה בצל ליד בייקרספילד. ומורים לשוטרים לצאת. ללא אזהרה יורה פאוול בקמפבל ואחריו יורה גם סמית'. הטינגר זועק ומתחיל בריצה מהירה בזיג זג כדי להתחמק מפאוול הרודף אחריו. בחושך הוא מצליח להתחמק, להגיע לחווה סמוכה ולהזעיק עזרה.

תוך זמן קצר נתפסים שני הפושעים ובמשפט הם מאשימים אחד את השני ברצח. לבסוף הם נידונים למוות.

מתחילה סאגה משפטית ארוכה של ערעורים, חילופי פרקליטים ובקשות חנינה. לבסוף מומר עונש המוות במאסר עולם.

הטינגר הולך ומידרדר. חבריו השוטרים מצדיקים את התנהגותו כדי לשמור על חייו אבל צמרת המשטרה מפנה לו עורף ומעבירה מסר לכל השוטרים כי התנהגות זו פסולה ויש לחתור לקרב עם הפושעים ולא להיכנע ולברוח.

הטינגר מורד לתפקיד לוכד כייסים. מצבו הנפשי מידרדר ומשפיע על מצבו המשפחתי. הוא מתחיל לגנוב בחנויות עד שנתפס וכדי להימנע ממשפט הוא מסכים להתפטר מהמשטרה. בשלב מסוים הוא מנסה להתאבד.

לבסוף הוא מתאושש ומוצא עבודה כגנן. בסוף הסרט משוחחים שני הפושעים בבית הכלא ומקווים שבקשות החנינה שלהן יתקבלו.

למעשה שניהם נפטרו ממחלות משך שהותם בכלא.

## קישורים חיצוניים

* ביקורת על הסרט שדה הבצל, באתר יוטיוב
* שדה הבצל, באתר TCM

קטגוריה:סרטי 1979
קטגוריה:סרטים באנגלית
קטגוריה:סרטים המבוססים על סיפור אמיתי
קטגוריה:סרטים מבוססי ספרים
קטגוריה:סרטי פשע אמריקאיים
קטגוריה:פשע אמיתי בקולנוע
טטמדאו

[ממוזער|151x151 פיקסלים|[רונדל (תעופה)|רונדל חיל האוויר המיאנמרי]]
**טטמדאו** (בבורמזית: **တပ်မတော်**) הוא השם הרשמי של **הכוחות המזוינים של [[מיאנמר]]** (בורמה). הטטמדאו כפוף למשרד ההגנה ומורכב מ:
* הצבא
* חיל הים
* חיל האוויר
כוחות ויחידות נוספים במיאנמר כוללים את כח המשטרה, אנשי המיליציה של יחידות העם, ועד 2013 כוחות הגבול, הידועים בכינוי "נה סה קהא".

בעשור השני של המאה ה-21, לא מתקיים גיוס חובה. לפיכך, כל אנשי השירות הם מתנדבים לכאורה, עם זאת החוק מאפשר גיוס חובה אם הדבר נדרש לדעת הנשיא. בפועל, נטען כי הטטמדאו מגייס מבוגרים וילדים ומשתמש באזרחים לעבודה בכפייה.

מאז עצמאות מיאנמר מבריטניה בשנת 1948, מתקיימים קרבות עקובים מדם מול ארגוני מורדים וצבאות קטנים של מיעוטים, כגון ארגוני טרור דוגמת ARSA של בני הרוהינגיה.

למרות הדיווחים השונים על שימוש באזרחים בכפייה, סקר שנערך ב-2014 על ידי המכון הרפובליקני הבינלאומי בכל רחבי מיאנמר מראה כי הצבא זכה במקום הראשון ונתפס כמוסד החיובי ביותר עם 84% מהנשאלים האומרים שהוא "חיובי מאוד" או "חיובי" לפני התקשורת, הממשלה הבורמזית והאופוזיציה.

## קישורים חיצוניים
* 

## הערות שוליים

קטגוריה:מיאנמר: צבא וביטחון
קטגוריה:צבאות מודרניים
אנליזה רטרו-סינתטית

**אנליזה רטרו-סינתטית** או **אנליזה סינתטית לאחור** (אנגלית: **Retrosynthetic analysis**) היא שיטה חשובה המשמשת לתכנון סינתזה אורגנית. השיטה משמשת בעיקר בתהליכי הפיתוח של מולקולות אורגניות מתקדמות כגון תרופות וחומרי טבע. והיא כלי תכנון וחשיבה מרכזי בעבודתם של כימאים אורגנים העוסקים במחקר ופיתוח, בדגש על תחום הסינתזה המוחלטת.

## עקרונות
נקודת המוצא של האנליזה הרטרו-סינתטית היא מולקולת התוצר הרצויה. כעת יש לנסות לחשוב כיצד ניתן לבצע הפחתה שיטתית של המורכבות המולקולרית באמצעות הסבה למולקולות בעלות מבנה פשוט יותר וזאת באמצעות פירוק של קשרים כימיים בנקודות מפתח אסטרטגיות (כגון בנקודות החיבור של קבוצות פונקציונליות). את התהליך יש להמשיך לבצע עד לקבלתן של מולקולות אורגניות פשוטות וזמינות (commercially available molecule) שניתן להגדירן כחומרי הגלם בתהליך.

כוחה של האנליזה הרטרו-סינתטית היא בכך שהיא מאפשרת לגלות נתיבים רבים לסינתזה של מולקולת התוצר, ובכך מגדילה את מרחב הגמישות בבחירה של חומרי הגלם ובבחירה של המתודולוגיה הסינתטית הנבחרת.

**הערה:** נהוג לסמן את המעבר בין השלבים באנליזה הרטרו-סינתטית באמצעות חץ כפול.

מרכז|ממוזער|400x400 פיקסלים|בתהליך האנליזה הרטרו-סינתטית יש לנסות לפרק את מולקולת התוצר בסדרה של תהליכים עד לקבלתם של אבני בניין פשוטות שניתן להתייחס אליהן כחומרי הגלם בתהליך.

## דוגמאות
**רטרו-סינתזה של פניל אצטט**
מרכז|לא ממוסגר|350x350 פיקסלים
**רטרו-סינתזה של [[פרוסטגלנדין]]**
מרכז|לא ממוסגר|650x650 פיקסלים

## ראו גם
* סינתזה מוחלטת
* אליאס ג'יימס קורי - זוכה פרס נובל לכימיה (1990) על תרומתו למיסוד מתודולוגיות אורגניות סינתטיות ובהן האנליזה הרטרו-סינתטית.

## לקריאה נוספת
* Corey, Elias JAMES. "The logic of chemical synthesis: multistep synthesis of complex carbogenic molecules (Nobel Lecture)." *Angewandte Chemie International Edition* 30.5 (1991): 455-465.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:כימיה אורגנית
2017 09
אלפא רומיאו באט

**אלפא רומיאו באט** (באיטלקית: Alfa Romeo BAT) היא סדרת מכוניות קונספט, 2 מושבים, (בתצורת ספורט -קופה) אשר יוצרו על ידי חברת אלפא רומיאו האיטלקית בשנת 1953, (סדרה 5), בשנת 1954, (סדרה 7), בשנת 1955, (סדרה 9) ובשנת 2008 (סדרה 11).

דגמי סדרות "אלפא רומיאו באט" 5, 7, 9, ו-11 יוצרו בשותפות עם יצרן מכוניות הפאר האיטלקי "ברטונה" (באיטלקית "Gruppo Bertone").

פירוש המושג "BAT" הוא "Berlinetta Aerodinamica Tecnica" (טכניקת אווירודינמיקה ברלינאית).

## סדרות אלפא רומיאו באט
* סדרה 5 (1953), חלונות הצד היו בנויים בזווית של 45 מעלות כלפי גוף הרכב, מקדם הגרר של הדגם - 0.23
* סדרה 7 (1954), מקדם הגרר של הדגם -  0.19  
* סדרה 9 (1955), מקדם הגרר של הדגם - 0.19
* סדרה 11 (2008), מבוסס על דגם "Alfa Romeo 8C Competizione", עשוי מ- סיבי פחם

## תמונות
### סדרה 5

קובץ:1953 Alfa Romeo BAT 5.jpg| אלפא רומיאו באט, סדרה 5
קובץ:1953 Alfa Romeo BAT 5 front.jpg| אלפא רומיאו באט, סדרה 5
קובץ:Bat5.jpg| אלפא רומיאו באט, סדרה 5


### סדרה 7

קובץ:Alfa Romeo BAT 7.jpg| אלפא רומיאו באט, סדרה 7
קובץ:AlfaromeoBAT5.jpg| אלפא רומיאו באט, סדרה 7

### סדרה 9

קובץ:1955 Alfa Romeo BAT 9 front.jpg | אלפא רומיאו באט, סדרה 9
קובץ:1955 Alfa Romeo BAT 9.jpg | אלפא רומיאו באט, סדרה 9
קובץ:ALFA Bertone B.A.T. s - Flickr - wbaiv.jpg | אלפא רומיאו באט, סדרה 9 


### סדרה 11

קובץ:2008 Bertone Alfa Romeo BAT 11 left rear.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 front.jpg|אלפא רומיאו באט סדרה 11 (שנת 2008)
קובץ:Alfa BAT 11.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 rear.jpg|אלפא רומיאו באט סדרה 11 (שנת 2008)
קובץ:2008 Bertone Alfa Romeo BAT 11 door detail.jpg|אלפא רומיאו באט סדרה 11 (שנת 2008) - מבט לחלון הצד

## ראו גם
* אלפא רומיאו 1000 אבארט ברטונה קופה
## קישורים חיצוניים

*  אלפא רומיאו, באט סדרה 7, שנת 1954 (2:23 דקות), יוטיוב

## הערות שוליים

קטגוריה:מכוניות ספורט
קטגוריה:מכוניות קופה
באט
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-1953
אשלי ברץ'

**אשלי ברץ**' (באנגלית: **Ashly Burch**; נולדה ב-19 ביוני 1990) היא שחקנית, מדבבת, מוזיקאית, זמרת וסופרת אמריקאית, אשר ידועה בתור המדבבת של הדמות טייני טינה ממשחק הווידאו *[[Borderlands 2]]*, הדמות אלוי מהמשחק *[[Horizon Zero Dawn]]*, הדמות מיורי שיינה מהאנימה *[[Steins;Gate]]* והדמות סשה בראוס מהאנימה מתקפת הטיטאנים וכן ידועה מסדרת הרשת הקומית שלה, *[[Hey Ash, Whatcha Playin'?]]* ("היי אש, מת'עושה?").

כמו כן, היא הכותבת של עלילת סדרת האנימציה הרפתקאות פין וג'ייק מבית Cartoon Network וכן המדבבת של הדמות קלואי פרייס מהמשחק *[[Life Is Strange]]*, שבו היא זכתה בפרס הג'וסטיק המוזהב על הביצועים הטובים ביותר. כמו כן, היא המארחת בסדרת הרשת *Unplugged* של ערוץ היוטיוב Geek & Sundry.

אמה היא מהגרת מתאילנד.

## פילמוגרפיה
### [[משחק וידאו|משחקי וידאו]]

### [[אנימה (הנפשה)|אנימה]]

### [[הנפשה|אנימציה]]

### [[לייב אקשן]]

## פרסים ומועמדויות

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:מוזיקאיות אמריקאיות
קטגוריה:סופרות אמריקאיות
קטגוריה:סופרים אמריקאים 
קטגוריה:ערוץ דיסני: שחקנים ומנחים
קטגוריה:זוכי פרס אמי לבידור בפריים טיים
קטגוריה:אמריקאים ממוצא תאילנדי
קטגוריה:בוגרות מכללת אוקסידנטל
קטגוריה:בוגרי מכללת אוקסידנטל
קטגוריה:אמריקאיות שנולדו ב-1990
קטגוריה:אמריקאים שנולדו ב-1990
השיטפונות בדרום אסיה (2017)

**השיטפונות בדרום אסיה** החלו בחודש יולי 2017, והתרחשו בבנגלדש, הודו, נפאל ופקיסטן. בשיטפונות נהרגו כ-1,300 בני אדם.

על פי המרכז לחקר האפידמיולוגיה של אסונות, בדרום אסיה מתרחשים אירועים דומים לעיתים קרובות, ונגבים חייהם של כ-2,000 בני אדם מדי שנה. עם זאת, השיטפונות של 2017 היו חריגים בעוצמתם.

## רקע
מונסונים פוגעים בדרום אסיה מדי שנה, בין יוני לספטמבר, אבל עונת המונסון של 2017 הייתה הרבה יותר קשה מקודמותיה, וגררה שיטפונות ומפלי בוץ בקנה מידה שטרם נראה.

לדברי מומחים, אלה השיטפונות הקשים ביותר בדרום אסיה מזה עשורים רבים, עקב הפגיעה במשקים חקלאיים ובשרשרת אספקת המזון.

מניין ההרוגים הרשמי בשיטפונות עומד על 1,288 בני אדם. חייהם של כ-45 מיליון בני אדם נפגעו כתוצאה מהשיטפונות, בהם 16 מיליון ילדים.

על פי המרכז הבינלאומי לחקר שינויי האקלים (ICCCD), השפעת השיטפונות החמירה עקב התחממות עולמית בכדור הארץ.

## מדינות שהושפעו
### בנגלדש
השיטפונות כיסו כשליש משטחה של בנגלדש, בעיקר בחלקים הצפוניים, בצפון-מזרח ומרכז המדינה. על פי יוניצ"ף, נפגעו כ-8.5 מיליון בני אדם.

כ-700,000 בתים ניזוקו או נהרסו, אלפי קילומטרים של כבישים ניזוקו, ושטחים נרחבים מאוד של אדמה חקלאית הוצפו, בעיקר בשדות אורז. עקב הפגיעה נוצר בבנגלדש חשש לרעב המוני.

דווחו כ-140 מקרי מוות מן ההצפות. יותר מחמישים אלף בני אדם נעקרו מבתיהם, זאת בנוסף לשלושים אלף פליטים שברחו מאזור ראקין לאחר העימות שפרץ באוגוסט 2016 .

### הודו
השיטפונות פגעו בעיקר במדינות צפון הודו, בהן אסאם, מערב בנגל, ביהר ואוטר פרדש.

כ-800,000 בתים ניזוקו או נהרסו, בהם רב-קומות בעיר מומבאי שקרס וגרם למותם של 33 בני אדם.
 
### נפאל
השיטפונות כיסו כשליש משטחה של נפאל, בעיקר אזורים עניים. על פי יוניצ"ף, נפגעו כ-1.7 מיליון בני אדם, בהם 461,000 שנעקרו מבתיהם.

כ-34,000 בתים ניזוקו, בהם 1,000 שנהרסו לחלוטין.

### פקיסטן
גשמי מונסון גרמו לשיטפונות בעיר קראצ'י, העיר הגדולה ביותר בפקיסטן. עשרות בני אדם נהרגו, רובם כתוצאה מהתחשמלות, והאחרים מקריסת מבנים או טביעה.

## קישורים חיצוניים

* 

קטגוריה:אסונות טבע ב-2017
קטגוריה:אסיה: שיטפונות
קטגוריה:הודו: אסונות טבע
קטגוריה:אסונות בפקיסטן
קטגוריה:2017 באסיה
קונרד פון קוכנהאוזן

גנרל **קונרד פון קוכנהאוזן** (בגרמנית: **Conrad von Cochenhausen**; 7 ביוני 1888 – 13 בדצמבר 1941), היה מפקד בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
פון קוכנהאוזן נולד ב-7 ביוני 1888 בגלוגאו, שהשתייכה לאימפריה הגרמנית. בשנת 1907 התגייס לצבא הגרמני הקיסרי, והצטרף לרגימנט הגרנדירים של המשמר, ובספטמבר 1914 הועבר לרגימנט הגרנדירים של המשמר ה-4 (אוגוסטה ויקטוריה, קיסרית גרמניה ומלכת פרוסיה), ולחם בשורותיו במהלך מלחמת העולם הראשונה. ב-18 בנובמבר 1914 הוא הועלה לדרגת אובר לויטננט, וב-18 באפריל 1916 הועלה לדרגת האופטמן. בשנת 1917 הוא הועבר לרגימנט התחלופה של הגרנדירים של המשמר, ובספטמבר אותה שנה הוא מונה לקצין מטה בחטיבת הלנדווהר ה-9. באביב 1918 הוא מונה למפקד גדוד היגר ה-22, ולאחר מכן מונה לקצין מטה בדיוויזיית המילואים ה-25. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה נשאר פון קוכנהאוזן ברייכסווהר, ומילא בו תפקידי פיקוד ומטה. ב-1 במרץ 1927 הוא הועלה לדרגת מיור, וב-1 במאי 1931 הועלה לדרגת אוברסט לויטננט, ומונה למפקד הגדוד ה-2 ברגימנט הרגלים ה-7 (הפרוסי). ב-1 בדצמבר 1933 הועלה לדרגת אוברסט, וב-1 באוקטובר 1934 הוא מונה למפקד האקדמיה הצבאית במינכן, ובמסגרת תפקידו זה הוא הועלה ב-1 בינואר 1937 לדרגת גנרל מיור. ב-1 במרץ 1938 הוא מונה למפקד הדיוויזיה ה-10, וב-1 באוקטובר אותה שנה הוא הועלה לדרגת גנרל לויטננט.

### מלחמת העולם השנייה
עם פרוץ המלחמה היה פון קוכנהאוזן מפקד הדיוויזיה ה-10, ולחם עימה במהלך המערכה בפולין כחלק מהקורפוס ה-13 במסגרת הארמייה השמינית. במהלך המערכה על צרפת לחמה הדיוויזיה שבפיקודו כחלק מהקורפוס ה-13 במסגרת הארמייה ה-16, ובהמשך לחמה כחלק מהקורפוס ה-17 במסגרת הארמייה ה-12. לאחר מכן נשארה הדיוויזיה כחיל כיבוש בצרפת, ובספטמבר 1940 הוסבה הדיוויזיה ל**דיוויזיה הממונעת העשירית**. ב-5 באוקטובר 1940 מונה פון קוכנהאוזן למפקד הדיוויזיה ה-134, ובמהלך מבצע ברברוסה לחם עמה כחלק מהקורפוס ה-43 במסגרת הארמייה הרביעית. בספטמבר 1941 לחם פון קוכנהאוזן עם הדיוויזיה בקרב קייב, ובמהלך הקרב על מוסקבה לחם עמה כחלק מהקורפוס ה-35 במסגרת הארמייה השנייה. בדצמבר הוא לחם עם הדיוויזיה באזור וורונז', וב-13 בדצמבר התאבד במכוניתו בכפר רוסושנוייה בשל המצב הקשה של כוחותיו.

## קישורים חיצוניים

* קונרד פון קוכנהאוזן באתר lexikon-der-wehrmacht בגרמנית

קטגוריה:גנרלים בוורמאכט
קטגוריה:מעוטרי צלב הברזל
קטגוריה:חיילי הרייכסווהר
קטגוריה:גרמנים שנהרגו במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1888
קטגוריה:גרמנים שנפטרו ב-1941
נוקודזול

**נוקודזול** (באנגלית: **Nocodazole**) הוא חומר אשר מפעיל את השפעתו על תאים על ידי הפרעה של פילמור המיקרוטובולים. מיקרוטובולים הם סוג אחד של סיבים המהווים חלק ממבנה שלד התא, לרשת המיקרוטובולי הדינמי יש מספר תפקידים חשובים בתא, כולל הובלה של בועיות, והרכבת כישור החלוקה. מספר תרופות כולל וינקריסטין ו-colcemid דומים לנוקודזול בכך שהם מפריעים לפילמור המיקרוטובולים.

הוכח שנוקודזול מפחית את הפוטנציאל האונקוגני של תאים סרטניים באמצעות מנגנונים אחרים שאינם תלויים במיקרוטובולים. נוקודזול מגרה את הביטוי של LATS2 אשר מעכב בעוצמה את מסלול האיתות Wnt על ידי ביטול האינטראקציה בין התעתיק תלוי-Wnt הקופקטור בטא קטנין לבין BCL9.

## קישורים חיצוניים

## הערות שוליים

קטגוריה:תא
אינסה שלסרה

**אינסה שלסרה** (בלטבית: **Inese Šlesere**; נולדה ב-2 באוגוסט 1972) היא פוליטיקאית לטבית.

## ביוגרפיה
שלסרה נולדה בריגה, ב-1991 היא נבחרה למיס לטביה ושימשה כנציגת מדינתה בתחרות מיס עולם, ב-1999 השתתפה גם בתחרות Mrs. World וסיימה במקום השני.

היא סיימה תואר בפילולוגיה אנגלית באוניברסיטת לטביה. בין השנים 2001 ל-2002 שימשה כיועצת לשרת המשפטים הלטבית וניהלה את המחלקה למתודולוגיה של בתי יתומים ואימוץ במשרד המשפטים.

ב-2002 החלה לכהן כחברה בסאימה (הפרלמנט הלטבי) כחברת "המפלגה הראשונה של לטביה" (LPP). ב-2004 שימשה כאחת מנציגי לטביה בפרלמנט האירופי למשך חודשיים, בין מועד ההצטרפות של לטביה לאיחוד האירופי ועד כינוס מושב הפרלמנט הבא. ב-2006 נבחרה שוב לסאימה, וזמן קצר לאחר בחירתה יצאה לחופשת לידה. היא חזרה לפרלמנט ב-2008. בבחירות ב-2010 נבחרה שוב כנציגת איחוד "למען לטביה הטובה". היא יצאה לחופשת לידה באפריל 2011. בבחירות בספטמבר אותה שנה מפלגתה לא זכתה באף מושב בפרלמנט.

שלסרה נשואה לאיינרס שלסרה , פוליטיקאי ואיש עסקים לטבי שכיהן כשר התחבורה, סגן ראש ממשלת לטביה וסגן ראש עיריית ריגה. הוא אימץ את שם משפחתה ב-1992. לזוג חמישה ילדים.

## קישורים חיצוניים

קטגוריה:פוליטיקאיות לטביות
קטגוריה:דוגמניות לטביות
קטגוריה:בוגרי אוניברסיטת לטביה
קטגוריה:משתתפות בתחרות מיס עולם 1991
קטגוריה:משתתפות בתחרות מיס הים הבלטי
קטגוריה:בני זוג של פוליטיקאים
קטגוריה:ילידות 1972
קטגוריה:ילידי 1972
אלפא רומיאו גלוריה

**אלפא רומיאו גלוריה** (באיטלקית: **Alfa Romeo Gloria**) היא מכונית קונספט, בתצורת מכונית סלון בעלת 4 דלתות ו-5 מושבים.

## אלפא רומיאו גלוריה
דגם ה-"אב טיפוס" תוכנן על ידי חברת אלפא רומיאו האיטלקית בשנת 2013.

דגם ה"אלפא רומיאו גלוריה" הוצג לראשונה בתערוכת הרכב הבינלאומית של ז'נבה במרץ 2013.

## גלריה

קובץ:Geneva MotorShow 2013 - IED Alfa Romeo Gloria Concept.jpg| אלפא רומיאו גלוריה
קובץ:AlfaRomeoGloria-Geneva2013.jpg | אלפא רומיאו גלוריה
קובץ:Geneva MotorShow 2013 - IED Alfa Romeo Gloria Concept detail.jpg |לוגו אלפא רומיאו גלוריה תלתן ירוק (Quadrifoglio") מעור זמש


## ראו גם
* אלפא רומיאו 1000 אבארט ברטונה קופה
* אלפא רומיאו ויסקונטי
* אלפא רומיאו 2אטואוטנטה
* אלפא רומיאו דיסקו וולנטה ביי טורינג

## לקריאה נוספת
*   אלפא רומיאו גלוריה קונספט (Alfa Romeo Gloria Concept by IED | Highsnobiety)
* אלפא רומיאו גלוריה- תמונות (Alfa Romeo Gloria concept further revealed - Photos (1 of )

## קישורים חיצוניים

* אלפא רומיאו גלוריה (1:19), יו-טיוב

## הערות שוליים

קטגוריה:מכוניות סלון
גלוריה
קטגוריה:מכוניות קונספט
קטגוריה:כלי רכב איטלקיים
קטגוריה:דגמי מכוניות שהושקו ב-2013
עונת 2015/2016 בליגה האדריאטית

**עונת 2015/2016 ב[[הליגה האדריאטית|ליגה האדריאטית]]** הייתה העונה ה-15 של תחרות לקבוצות כדורסל. לקראת עונה זו ניהול התחרות עבר ל-ABA League JTD. בתחרות השתתפו קבוצות מהמדינות הבאות: סלובניה - 3 קבוצות, קרואטיה - 3 קבוצות, בוסניה והרצגובינה - קבוצה בודדת, סרביה - 4 קבוצות, מונטנגרו - 2 קבוצות, מקדוניה - קבוצה בודדת.

המשחק הראשון התקיים ב-1 באוקטובר 2015 ותחרות הסתיימה ב-2 במאי 2016. בתחרות השתתפו 14 קבוצות. 

התחרות כללה העונה הסדירה (26 סיבובים) ושלב הפיינל פור במתכונת של משחקי בית ומשחקי חוץ עד ל-2 ניצחונות. 

העונה הסתיימה בניצחון של הכוכב האדום בלגרד מסרביה, בפעם השנייה ברציפות ובפעם השנייה בתולדות המועדון. 

## טבלת הליגה

## פיינל פור

## קישורים חיצוניים

* נתונים מפורטים של העונה
* נתוני העונה מאתר יורובסקט

קטגוריה:תחרויות כדורסל ב-2015
קטגוריה:תחרויות כדורסל ב-2016
קטגוריה:עונות בליגה האדריאטית
קטגוריה:2015 באירופה
קטגוריה:2016 באירופה
כישור החלוקה

[ממוזער|250x250 פיקסלים|תמונת מיקרוסקופ המראה [כרומוזום|כרומוזומים צפופים בכחול, קינטוכור בוורוד, ומיקרוטובולים בירוק במהלך המטאפזה של מיטוזה]]
בביולוגיה של התא, **[[כישור (צורה גאומטרית)|כישור]] החלוקה** מתייחס למבנה שלד התא של תאים איקריוטים שנוצר במהלך חלוקת התא כדי להפריד את הכרומטידות האחיות בין תאי הבת. זה יכול להיות כישור חלוקה במהלך מיטוזה, תהליך המייצר תאי בת זהים גנטית, או כישור חלוקה במהלך מיוזה, תהליך המייצר גמטות עם מחצית ממספר הכרומוזומים של תא האב.

מלבד הכרומוזומים, כישור החלוקה מורכב ממאות חלבונים.

כישור החלוקה מתפרק בשלב הטלופאזה במיטוזה, כשאין בו כבר צורך.

## קישורים חיצוניים

## הערות שוליים

קטגוריה:אנטומיה תאית